Den Vest-Sjællandske Avis, 1816-05-07
En større Ulykke endnu forefaldt i Thoulouse i det sydlige Frankerige den 18de April, hvor paa den ved Staden nærliggende Øe, Angouleme, en Krudt mølle tilligemed Krudtmagazinerne, som tilsammen men indeholdt 1220 Centnere Krudt, sprang i Luften Kl. 4 om Eftermiddagen med 3 frygtelige Explosioner; hele Staden blev rystet paa det voldsomste, Skorstene og Mure styrtede ind og Vinduerne sprang i Stykker, man troede det var et Jordskielv og alle Menneskeer foer ud paa Gaderne, saavidt man veed, ere 16 Mennesker dræbte og mange komne til Skade, en Mad. Paupourville havde just den Dag giort en Lysttour til Øen Angouleme med sin Datter og hendes Brudgom; de bleve alle dræbte og deres Lemmer kastede rundt omkring. Paa Øen var en Besætning af 8 Mand, som ere blevne frelste, som ved et Underværk, men hele Øen er ødelagt; Træerne kastede overende, og store Stene slængte hen til Thoulouse, hvis syblige Qvarterer især har lidt meget. – J Staden Brügge, i Flandern, har en gal Hund bidt 28 Mennesker. - Løbske Heste vare, som bekiendt, Aarsagen til Greven Roger Ducos Død, da han vilde springe ud af Vognen og derved tilsatte Livet, Kongen af Würtemberg har ladet hans Ædelstene og Penge lægge under Forsegling, indtil hans Arvinger kunne indtale deres Rettigheder. Til alle disse Ulykker, som skyldes Tilfældet, kan kun en føies, som er udsprunget af det menneskelige Hiertes Forvildelser, nemlig i Staden Douay, i Frankerige, blev en Garver, ved Navn Duteil, som var beskyldt for at være en Bonapartist og Jakobiner stillet for Retten, i sin Lidenskab trak han en Pistol frem og skiød Dommeren Chevallier Warechin og siden sig selv. – Den bekiendte Lavalette er paa sin Flugt kommet i Marts med Briggen Engen til Staden Washington i Amerika, Reisen var lang, men en større havde forestaaet ham, var han ikke sluppet ud af sit Fængsel; Sagen imod hans Befriere er just i denne Tid blevet sluttet; Dommen er endda faldet naadig ud. Juryen valgte den mildeste Lovforklaring; Opsynsmanden Jacqves Eberle blev dømt til Arrest paa to Aar og de tre Engellændere Hutchinson, Bruce og Wilson paa tre Maaneder og til at betale Processens Omkostninger; Sagen blev ført offentlig og gjorde stor Opsigt, nogle udenlandske Ministre vare nærværende derved og de engelske Avisskrivere havde sendt sex af de saakaldte Hurtigsskrivere til Paris for strax at kunde optegne alt hvad der blev talet hele Sagens Førelse er ogsaa nøie beskrevet og indeholder adskilligt interessant, de tre Engellændere forsvarede sig med megen Frimodighed. General Wilson tillagde sig især al Skylden, han er en tapper Mand og Bonapartes store Modstander, og er bekiendt af sin Bog om Krigen i Ægypten, hans Søn var med at bringe Bonaparte til St. Helena; han sagde reent ud at Revolutionen i 1815 ogsaa vilde have fundet Sted, om saa Napoleon ikke havde i Forveien staaet i Forbindelse med nogen i Frankerige. Hertugen af Wellington er ikke afgaaet til Engelland, men er reist tilbage til sit Hovedqvarteer i Cambray. – Det heder, at Kronprindsen af Sverrig vil i Juni begive sig til Skaane, for at bruge Badet i Ramløse, og derpaa holde en Lystleier med et Troppecorps af 5 til 6000 Mand, paa den saa bekiendte Qviddinger Hede, hvor for 6 Aar siden Prinds Christian August af Augustenborg døde ved en Revne; Stedet hvor han faldt af Hesten, er mærket med nogle Stene og omgivet af Buske.